Քլորիս Լիչմեն

**Քլորիս Լիչմեն** (, ), ամերիկացի դերասանուհի և կատակերգուհի։ Ինը «Էմմի», ինչպես նաև «Օսկար», «Ոսկե գլոբուս» և BAFTA մրցանակների դափնեկիր։

## Կենսագրություն
### Երիտասարդ տարիներ
Քլորիսը՝ անտառամատերիլ ֆիրմաների սեփականատեր Քլորիսի և Բակ Լիչմանի երեք դուստրերից ավագը, ծնվել է 1926 թվականի ապրիլի 30-ին Այովա նահանգի Դե Մոյն քաղաքում։ 1944 թվականին ավարտել է Տ. Ռուզվելտի անվան միջնակարգ դպրոցը։ Այնուհետև նա դրամա է սովորել հյուսիսարևմտյան համալսարանում, որտեղ եղել է «Գամմա Պի Բետա» համայնքի անդամ և ապագա կատակերգական դերասան Փոլ Լինդի համադասարանցին։ Առաջին դերերը կինոյում և հեռուստատեսությունում նրան սկսեցին առաջարկել այն բանից հետո, երբ նա ստացավ «Միսս Չիկագո» տիտղոսը 1946 թվականին։ Նրա թատերական կարիերան սկսվել է մի փոքր ավելի վաղ իր հայրենի քաղաքում, որտեղ նա շատ է խաղացել տեղի թատրոնի բեմում։

### Կարիերայի սկիզբ
Գեղեցկության մրցույթում հաղթելուց հետո Քլորիսը տեղափոխվեց Նյու Յորք, որտեղ ընդունվեց դերասանական ստուդիա Էլիա Կազանի խմբում։ Նրա դեբյուտը Բրոդվեյում տեղի է ունեցել 1950 թվականին «Վերադարձիր, փոքրիկ Շեբա» պիեսում։ 1950 թվականին նա նաև շատ է նկարահանվել հեռուստատեսությունում, իսկ 1955 թվականին կայացել է նրա կինոդեբյուտը Ռոբերտ Օլդրիկի «Համբուրիր ինձ մինչև մահ» ֆիլմում։ Մեկ տարի անց նա նկարահանվեց Փոլ Նյումանի և լի Մարվինի կողքին «Քեյս» ֆիլմում։

### Ճանաչում
Իր երկարատև կարիերայի ընթացքում Լիչմենը արժանացել է բազմաթիվ մրցանակների և մրցանակների։ Նա արժանացել է «Օսկար» և BAFTA մրցանակների՝ երկրորդ պլանի լավագույն դերասանուհի անվանակարգում «Վերջին կինոսեանս» ֆիլմում, որը հիմնված է Լարի Մաքմուրթրիի բեսթսելլերի վրա։ Այս ֆիլմում նա մարմնավորել է ավագ դպրոցի ֆիզկուլտուրայի ուսուցչի կնոջը, որի հետ Թիմոթի Բոթոմսի կերպարը կապ է ունեցել։

մինի|ձախից|Բեթի Ուայթի հետ «Մերի Թայլեր Մուրի շոուն» 1973 թվականին Քլորիսն ավելի քան 20 անգամ առաջադրվել Է «Էմմի»-ի և 9 անգամ արժանացել այդ մրցանակին, մասնավորապես՝ 2 անգամ Ֆիլիս Լինդսթրոմի դերի համար «Մերի Թայլեր Մուրի շոուն» ֆիլմում։ Նրա կերպարը այս շոուում հայտնվել է հինգ տարի, իսկ 1975 թվականին Էկրաններ Է բարձրացել «Ֆիլիս» սերիալը, որի գլխավոր դերի համար Լիչմանը ստացել է «Ոսկե գլոբուս» մրցանակը։ 1978 թվականին դերասանուհին ստացել է «Սառա Սիդոնսի մրցանակ» Չիկագոյի թատրոնում իր աշխատանքի համար։

Քլորիսը նկարահանվել է Մել Բրուքսի երեք ֆիլմերում։ Նա մարմնավորել է ֆրաու Բլյուխերին «Երիտասարդ Ֆրանկենշտեյն» ֆիլմում (1974, «Ոսկե գլոբուս» անվանակարգ), խելագար բուժքույր Շառլոտ Դիզելին «Բարձրության վախը» ֆիլմում (1977) և մադամ Դեֆարժին «Համաշխարհային պատմություն, մաս առաջին» ֆիլմում (1981)։

Քլորիսի ձայնով խոսում են նաև բազմաթիվ մուլտհերոսներ, ինչպիսիք են Հայդիան «Իմ փոքրիկ պոնի» ֆիլմում (1986), Դոլան «Լապուտա երկնային դղյակը» ֆիլմում (1986), Գնորգա թագուհին «Տրոլը Կենտրոնական այգում» ֆիլմում (1984) և տիկին Լայնլի Թենսեջը «Պողպատե հսկան» ֆիլմում (1999)։

2004 թվականին Քլորիսը առաջադրվել է ԱՄՆ կինոդերասանների Գիլդիայի մրցանակի՝ «Իսպանական անգլերեն» ֆիլմում Էվելինի տատիկի դերի համար, որտեղ նա փոխարինել է հիվանդ Էնն Բենկրոֆթին։

2006 թվականին Լիչմենը ստացել է արվեստի պատվավոր դոկտորի կոչում Դրեյքի համալսարանից իր հայրենի Դե Մոյն քաղաքում, իսկ 2014 թվականին՝ Հյուսիսարևմտյան համալսարանի alma mater բուհում։ 2010-ին դերասանուհին հայտնվեց փոքրիկ դերում «Կրկին դու» կատակերգությունում, որտեղ խաղում էր հերոսուհու հին մրցակից Բեթի Ուայթի դերը, որն իր հերթին հղում էր երկու դերասանուհիների միջև կոնֆլիկտին, որը տեղի էր ունեցել տարիներ առաջ «Մերի Թայլեր Մուրի շոուի» ժամանակ։
thumb|աջից|220px|1970 թվականին

### Անձնական կյանք
1953-1979 թվականներին Քլորիսն ամուսնացած էր հոլիվուդյան իմպրեսարիո Ջորջ Էնգլունդի հետ։ Այս ամուսնությունը նրան բերեց հինգ երեխա, որոնցից շատերն իրենց կյանքը կապեցին շոու բիզնեսի հետ։ Նրա կրտսեր որդին՝ Ջորջ Էնգլունդ, Շերոն Սթոունի առաջին ամուսինն էր, իսկ նրա մյուս որդին՝ Բրայանը, մահացավ 1986 թվականին թմրանյութերի գերդոզավորումից Քլորիսի նախկին սկեսուրը դերասանուհի Մեյբլ Ալբերտսոնն էր։

Լիչմենը երկար ժամանակ բուսակեր էր։

Քլորիս Լիչմենը մահացել է քնի մեջ 2021 թվականի հունվարի 27-ին, Կալիֆոռնիայի իր տանը, 94 տարեկան հասակում, ինսուլտի հետևանքներից, որոնք նույնպես բարդացել են կորոնավիրուսային վարակով։ Նա դիակիզվել է փետրվարի 7-ին։

## Ֆիլմագրություն

## Մրցանակներ և անվանակարգեր

## Ծանոթագրություններ

 
Կատեգորիա:20-րդ դարի դերասանուհիներ
Կատեգորիա:BAFTA մրցանակի դափնեկիրներ
Կատեգորիա:Ամերիկացի կատակերգուներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի հեռուստատեսային դերասանուհիներ
Կատեգորիա:Դերասանուհիներ այբբենական կարգով
Կատեգորիա:Հոլիվուդյան փառքի ծառուղի
Կատեգորիա:Ամերիկացի կինոդերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Ամերիկացի աթեիստներ
Կատեգորիա:Ամերիկացի պարուհիներ
Կատեգորիա:Թատրոնի ամերիկացի դերասանուհիներ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի հասարակական գործիչներ
Կատեգորիա:Կաթվածից մահացածներ
Կատեգորիա:Ամերիկացի երկարակյացներ